**ΥΠΟΒΟΛΗ ΑΙΤΗΣΕΩΝ ΠΤΥΧΙΑΚΩΝ ΕΡΓΑΣΙΩΝ ΠΡΟΣ ΕΓΚΡΙΣΗ ΑΠΟ ΣΥΝΕΛΕΥΣΗ**

Σας γνωρίζουμε ότι από **(5-10-2020 έως και 30-10-2020**) μπορείτε να υποβάλλετε το επισυναπτόμενο έντυπο στη Γραμματεία συμπληρωμένο **με όλα τα απαιτούμενα στοιχεία**.

Ακολουθεί:

1. Aποστολή της δήλωσης θέματος πτυχιακής μέσω ηλεκτρονικού ταχυδρομείου στη διεύθυνση gramdeapt@upatras.gr

ή

2. κατάθεση του εντύπου στη Γραμματεία του Τμήματος τις ώρες εξυπηρέτησης φοιτητών 10.00-13.00 (θα κατατίθεται ΑΥΤΟΠΡΟΣΩΠΩΣ με την επίδειξη ακαδημαϊκής ταυτότητας  ή αστυνομικής ταυτότητας ή  αποστολή με fax (26410 74179) ή με ταχυδρομείο (Γραμματεία ΔΕΑΠΤ, Γ. Σεφέρη 2, 30100, Αγρίνιο).

**Οι αιτούντες θα διασταυρώνουν τη λήψη και την πρωτοκόλληση του συμπληρωμένου εντύπου από τη Γραμματεία (τηλ/ 2641074211, 2641074107)**

**ΔΙΑΔΙΚΑΣΙΑ ΕΚΠΟΝΗΣΗΣ ΠΤΥΧΙΑΚΗΣ ΕΡΓΑΣΙΑΣ ΓΙΑ ΤΟΥΣ ΦΟΙΤΗΤΕΣ**

Η συγγραφή μιας πτυχιακής εργασίας είναι υποχρεωτική και αποτελεί απαραίτητη προϋπόθεση για τη λήψη του Πτυχίου του Τμήματος Διοίκησης Επιχειρήσεων Αγροτικών Προϊόντων & Τροφίμων του Πανεπιστημίου Πατρών.

Τα μέλη ΔΕΠ και ΕΔΙΠ του Τμήματος ΔΕΑΠΤ, ορίζουν θεματικά πεδία εκπόνησης Πτυχιακών Εργασιών τα οποία και κοινοποιούνται στο διαδικτυακό τόπο του Τμήματος προς ενημέρωση των φοιτητών. Επίσης, φροντίζουν να παρέχουν την απαραίτητη βοήθεια και υποστήριξη κατά τη διάρκεια εκπόνησης των πτυχιακών εργασιών των φοιτητών που έχουν αναλάβει την επίβλεψη.

**Είναι αναρτημένες σχετικές ανακοινώσεις στον ιστότοπο του Τμήματος με Προτεινόμενα πεδία και θέματα Πτυχιακών Εργασιών και θα πρέπει και τώρα να επισκέπτεστε καθημερινά τον ιστότοπο στην παρούσα περίοδο για τυχόν νέα αναρτημένα θέματα διδασκόντων.**

**Το θέμα της πτυχιακής εργασίας έχει δικαίωμα να το επιλέξει ο φοιτητής μετά τη λήξη του 8ου εξαμήνου.\*\*\*\*\*\*\***

1. **Πρέπει να οφείλει μόνο 3 μαθήματα (Μέγιστο) στα πρώτα 8 εξάμηνα.**
* Για τη δήλωση χρησιμοποιείται το σχετικό έντυπο της γραμματείας όταν γίνει η συνεννόηση του φοιτητή με τον επιβλέποντα. Συντάσσεται(**επισυνάπτεται σχετικό έντυπο)** από τον επιβλέποντα Καθηγητή προς τη Συνέλευση του Τμήματος αίτηση με τα στοιχεία του φοιτητή (την οποία συνυπογράφουν το μέλος ΔΕΠ/ΕΔΙΠ και ο φοιτητής) προτείνοντας επιπλέον δύο ακόμη μέλη Δ.Ε.Π./ΕΔΙΠ για την Επιτροπή και το θέμα της πτυχιακής.
* **Εγκρίνεται η εκπόνηση της πτυχιακής εργασίας από τη Συνέλευση του Τμήματος.**
* Οι φοιτητές **ολοκληρώνουν** την πτυχιακή τους εργασία **σε διάστημα τουλάχιστον ενός ακαδημαϊκού εξαμήνου από την δήλωση κατοχύρωσης θέματος**. Η Πτυχιακή Εργασία παρουσιάζεται ενώπιον τριμελούς επιτροπής μελών ΔΕΠ (και ΕΔΙΠ) του τμήματος. Η επιτροπή αποφασίζει κατά πλειοψηφία για την επιτυχή ολοκλήρωση της ΠΕ. Σε περίπτωση αποτυχίας ο φοιτητής θα υποχρεούται να ακολουθήσει τις υποδείξεις της επιτροπής και να ενσωματώσει τις προτεινόμενες αλλαγές- διορθώσεις στην εργασία του. Η επιτροπή ορίζει τον απαιτούμενο χρόνο από ένα έως τρεις μήνες για να ολοκληρωθούν οι προτεινόμενες διορθώσεις και αλλαγές της επιτροπής. **Σε περίπτωση δεύτερης αποτυχίας ο φοιτητής θα πρέπει εκ νέου να εκπονήσει άλλη Πτυχιακή εργασία.**

***Παρουσίαση πτυχιακής εργασίας***

* Η πτυχιακή εργασία γίνεται αποδεκτή από τον επιβλέποντα.
* Απαραίτητη προϋπόθεση για την παρουσίαση και την εξέταση της πτυχιακής εργασίας, **αποτελεί η μη οφειλή μαθημάτων και Η Γραμματεία θα ειδοποιήσει έγκαιρα προς της παρουσίασης την επιτροπή.**

***ΠΡΟΣΟΧΗ : Η πτυχιακή εργασία θα πρέπει να δηλωθεί και στο πληροφοριακό σύστημα (students web) την περίοδο των δηλώσεων από τους επί πτυχίω ακόμη και όταν δεν υπάρχει άλλη υποχρέωση.***

\*\*\*\*\* Με απόφαση της Συνέλευσης συνεδρία υπ΄αριθ. 298/12-2-2020 έγινε η εκ νέου τροποποίηση του ισχύοντος κανονισμού και **Το θέμα της πτυχιακής εργασίας έχουν δικαίωμα να το επιλέξουν όλοι οι φοιτητές μετά τη λήξη του 8ου εξαμήνου** εφόσον οφείλουν (το μέγιστο) **μόνο 3 μαθήματα μέχρι τότε.**

**Ευχαριστούμε πολύ για τη συνεργασία**

**Εκ της Γραμματείας**

**Αγρίνιο 5-10-2020**